dan
        
         (afrikanske folk)
Store norske leksikon,Historie,Verdens historie og samtidshistorie,Afrika,Folkegrupper i Afrika
Dan er en gruppe språklig beslektede (mandespråk) folk i den vestlige delen av Elfenbenskysten og tilgrensende områder av Liberia og teller i alt ca. 1.1 millioner (2002).
Danfolkene er antatt å ha innvandret fra nabolandene Guinea og Mali til sitt nåværende område via det nordlige Elfenbenskysten som følge av religiøst og økologisk press for rundt 700 år siden.De bor i et vanskelig tilgjengelig skog- og fjellområde, og har levd i relativ isolasjon. Misjonærer er i stor grad blitt avvist, og dan har beholdt sin tradisjonelle religion og kultur.Hovednæring er jordbruk, og det dyrkes ris og maniok, men også kaffe og gummi for salg. Dan er blant annet kjent for de særegne mørke miniatyrmaskene de lager, som brukes i viktige ritualer. Les mer i Store norske leksikon Elfenbenskystens befolkning Liberias befolkning